**Успешно приключване на дейностите**

**по проект „Детска академия за толерантност в община Добричка“**

В партньорство с 30-те детски градини на територията на общината и Сдружение Бизнес Агенция, община Добричка успешно приключи изпълнението на проект „Детска академия за толерантност в община Добричка“ по Оперативна програма „Наука и образование за интелигентен растеж“ 2014-2020. С Решение от 26 март 2019 г. на Ръководителя на Управляващия орган на Оперативната програма бяха одобрени и верифицирани допустими разходи, във връзка с подаден пакет отчетни документи за окончателно плащане. Общата стойност на проекта е 471 708,00 лева, като 85% (400 951,80 лева) са средства от ЕС и 15% (70 756,20 лева) национално финансиране.

В детските клубове по интереси и в заниманията за допълнително обучение по български език за деца, за които той не е майчин са обхванати общо 722 деца в предучилищна възраст, като 656 деца са от маргинализирани общности (включително роми). В края на проекта 577 деца от етническите малцинства (включително роми) успешно са интегрирани в образователната система.

Мерките за образователна интеграция и реинтеграция по проекта осигуриха за 405 родители участие в дейностите за психологическа подкрепа и работа с родителите за успешна социализация на децата в предучилищна възраст.

В подкрепа на заниманията бяха закупени дидактични материали, помагала, занимателни книжки за развитие на фината моторика, декори за детски куклен театър, костюми за драматизация, творчески комплекти за шиене и плетене, народни носии за момиче и момче и други помагала и материали.

Във връзка с осъществяване на вътрешен мониторинг на проекта се направи изследване на удовлетвореността на участниците в проекта. В резултат на проучването бяха направени следните изводи:

• 72% от анкетираните са доволни от участието си в проекта;

• 28% от анкетираните са доволни от участието си в проекта, но имат препоръки, които главно са насочени към:

* Повече съвместна работа с деца и родители, както и по-голямо участие на родителите;
* Наред с допълнителните обучения по български език с децата, за които той не е майчин, за по-добрата им подготовка при постъпване в първи клас да се включат и занимания по математика, което да гарантира по-добри знания за цифрите.

o 39% заявяват категорично необходимостта от реализирането на подобни проекти от общинската администрация за подпомагане на социалната и личностна реализация на децата от етническите малцинства (включително и роми), които подобряват условията за гарантиране на равен достъп до предучилищната подготовка и възпитание на всички етнически групи, създават условия за адаптация на децата във образователната и възпитателна среда, чрез допълнителната подготовка по български език, развиват творческите способности на подрастващите за съхраняване и развитие на културната им идентичност в мултикултурна среда.

На въпроса „Какво не би било възможно да се случи без проекта“ 90% от анкетираните споделят ползата и оценяват положително допълнителните обучения по български език. Те са помогнали на децата от етническите малцинства да разбират и говорят по-добре български език, да обогатят лексикалния си речник, което обуславя по-голямата увереност в общуването с околните, да познават буквите от българската азбука, да се формират начални умения за писане. Голяма част от анкетираните участници споделят мнението, че проектът е предоставил допълнителни възможности децата да проявят своето творчество и талант, работата с децата е провокирала интерес към българското народно творчество, чрез научаване на нови песни и танци. Друга част споделят, че без проекта децата не биха могли да заобичат драматизациите върху литературни произведения, да научат още повече стихотворения и приказки, които с удоволствия и вълнение възпроизвеждат у дома. Също така, относително голям процент от родителите оценяват положително предоставената възможност за допълнителни съвместни дейности между родители и педагози, което е в основата на установяване на партньорски взаимоотношения и сътрудничество между институция и родителско тяло по отношение на

възпитанието и отглеждането на децата, както и възможност за взаимно опознаване и сближаване. На последно, но не и по важност място, анкетираните участници споделят, че проектът е предоставил възможност децата да се включат в достъпни и разбираеми практически дейности, които провокират децата да заемат позиция на изследователи и експериментатори, което стимулира мотивацията им за активно участие в образователния процес и което от своя страна обуславя нарасналото желание у децата да посещават редовно детската градина.